9. การกำกับดูแลกิจการ

1. นโยบายเกี่ยวกับการกำกับดูแลกิจการ

คณะกรรมการบริษัทตระหนักถึงความสำคัญของการกำกับดูแลกิจการที่ดี มีความมุ่งมั่นและตั้งมั่นที่จะ

  - ปฏิบัติต่อผู้ถือหุ้น ลูกค้า ผู้มีส่วนได้เสีย พนักงาน อย่างเท่าเทียมกันและเป็นธรรม

- บริหารงานอย่างมีประสิทธิภาพ ด้วยความซื่อสัตย์สุจริต รอบคอบระมัดระวัง

ก่อให้เกิดประโยชน์สูงสุด

  - เพิ่มความสามารถในการแข่งขัน ดำเนินงานด้วยความโปร่งใส คำนึงถึงความเสี่ยง

อยู่เสมอ โดยมีการควบคุมดูแลและบริหารความเสี่ยงที่เหมาะสม

2. สิทธิของผู้ถือหุ้น

ในปี 2545 มีการประชุมใหญ่สามัญผู้ถือหุ้นครั้งที่ 1/2545 จำนวน 1 ครั้ง
ได้จัดส่งหนังสือนัดประชุมพร้อมข้อมูลประกอบการประชุมตามวาระต่าง ๆ
ให้ผู้ถือหุ้นทราบล่วงหน้าก่อนวันประชุม 10 วันทำการ
และลงประกาศหนังสือนัดประชุมในหนังสือพิมพ์เป็นเวลา 3 วัน
ในแต่ละวาระมีความเห็นของคณะกรรมการประกอบ
มีการบันทึกการประชุมถูกต้องครบถ้วนและมีให้กรรมการอิสระเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสีย ทุกกลุ่มได้แก่ พนักงาน :
ได้ปฏิบัติอย่างเท่าเทียมกัน เป็นธรรมและให้ผลตอบแทนที่เหมาะสม คู่ค้า/เจ้าหนี้ ลูกค้า :
ได้ดูแลเอาใจใส่รับผิดชอบ คู่แข่ง : ประพฤติตามกรอบกติกาการแข่งขันที่ดี ชุมชน :
ได้ให้ความสำคัญเป็นอย่างมากต่อสิ่งแวดล้อม
เนื่องจากบริษัทเป็นโรงงานผลิตอาหารทะเลบรรจุกระป๋องมีน้ำเสียจากกระบวนการผลิต
จึงได้มีระบบบำบัดน้ำเสียที่มีประสิทธิภาพสามารถควบคุมบำบัดน้ำเสียได้มาตรฐาน
ดีกว่าเกณฑ์ที่กฎหมายกำหนด นอกจากนี้ ดูแลในด้านความปลอดภัยและสุขอนามัยในการทำงาน
มีอุปกรณ์ป้องกันอันตรายส่วนบุคคลครบถ้วนตามที่กฎหมายกำหนด เช่น สวมถุงมือขณะ

ปฎิบัติงาน สวมใส่อุปกรณ์ป้องกันเสียงดังขณะปฏิบัติงานในจุดที่มีเสียงดังเป็นต้น

4. การประชุมผู้ถือหุ้น

ในการประชุมใหญ่สามัญผู้ถือหุ้น ครั้งที่ 1/2545 มีผู้ถือหุ้นและผู้รับมอบฉันทะเข้าประชุมทั้งสิ้น 27
ท่าน ประธานในที่ประชุมได้เปิดโอกาสให้ผู้ถือหุ้นตรวจสอบการดำเนินงานของบริษัท สอบถาม
แสดงความคิดเห็น และข้อเสนอแนะต่าง ๆ รวมทั้งบันทึกประเด็น ซักถาม
และข้อคิดเห็นที่สำคัญไว้ในรายงานการประชุมแล้ว

5. ภาวะผู้นำและวิสัยทัศน์

คณะกรรมการบริษัทได้มีส่วนร่วมในการกำหนดหรือให้ความเห็นชอบ วิสัยทัศน์ ภาระกิจ กลยุทธ์
เป้าหมาย แผนธุรกิจและงบประมาณ
ตลอดจนกำกับดูแลให้คณะกรรมการบริหารดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
เพื่อให้กิจการประสบความสำเร็จ มีความมั่นคง เจริญก้าวหน้า
นอกจากนี้ยังจัดให้มีระบบการควบคุมภายใน การตรวจสอบภายใน
รวมทั้งติดตามการดำเนินการอย่างสม่ำเสมอ

6. ความขัดแย้งทางผลประโยชน์

คณะกรรมการบริษัทได้กำหนดนโยบายและขั้นตอนการอนุมัติรายการที่เกี่ยวโยงกันดูแลอย่างรอบคอบ
เพื่อป้องกันความขัดแย้งทางผลประโยชน์ และดูแลเลือกการใช้ข้อมูลภายใน เช่น

  กำหนดให้ผู้บริหารรายงานการเปลี่ยนแปลง การถือหลักทรัพย์ต่อสำนักงานกำกับหลัก

ทรัพย์ และตลาดหลักทรัพย์ตาม มาตรา 59 แห่ง พระราชบัญญัติหลักทรัพย์และตลาดหลักทรัพย์ พ.ศ.
2535 ห้ามไม่ให้ผู้บริหาร หรือหน่วยงานที่รับทราบข้อมูลภายใน
เปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
ดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน

7. จริยธรรมธุรกิจ

  บริษัทได้ประชุมชี้แจงข้อพึงปฏิบัติเกี่ยวกับจรรยาบรรณของบริษัท เพื่อให้ผู้ที่เกี่ยว

ข้องยึดถือเป็นแนวทางในการปฎิบัติหน้าที่ตามภาระกิจของบริษัทด้วยความซื่อสัตย์สุจริต
และเที่ยงธรรม ทั้งการปฏิบัติต่อบริษัท ผู้มีส่วนได้เสียทุกกลุ่ม
สาธารณะชนและสังคมและติดตามการปฏิบัติตามแนวทางดังกล่าวเป็นประจำ รวมถึงกำหนด
บทลงโทษทางวินัยไว้ด้วย

8. การถ่วงดุลของกรรมการที่ไม่เป็นผู้บริหาร

  คณะกรรมการบริษัท มีจำนวน 8 ท่าน ประกอบด้วย

  - กรรมการที่เป็นผู้บริหาร 5 ท่าน

  - กรรมการที่ไม่ได้เป็นผู้บริหาร - ไม่มี-

  - กรรมการที่เป็นอิสระ 3 ท่าน (ไม่น้อยกว่า 1 ใน 3 ของกรรมการทั้ง

คณะ และไม่น้อยกว่า 3 คน)

9. การรวมหรือแยกตำแหน่ง

  ประธานกรรมการเป็นตัวแทนของผู้ถือหุ้นรายใหญ่ซึ่งถือหุ้นร้อยละ 24.58 ของหุ้น

ทั้งหมดประธานกรรมการไม่เป็นบุคคลเดียวกันกับกรรมการผู้จัดการ
อย่างไรก็ตามโครงสร้างของคณะกรรมการบริษัท ประกอบด้วยกรรมการที่เป็นอิสระมากกว่า 1 ใน
3 ของกรรมการทั้งคณะ ซึ่งจะทำให้เกิดการถ่วงดุลและการสอบทานการบริหารงาน

10. ค่าตอบแทนกรรมการและผู้บริหาร

  ค่าตอบแทนกรรมการ : บริษัทได้กำหนดนโยบายค่าตอบแทนกรรมการให้อยู่ใน

ระดับเดียวกับอุตสาหกรรมประเภทเดียวกัน
และสูงเพียงพอที่จะดูแลและรักษากรรมการที่มีคุณสมบัติที่ต้องการ

  ค่าตอบแทนกรรมการบริหารและผู้บริหาร : เป็นไปตามหลักการ และนโยบายที่

คณะกรรมการบริษัทกำหนด ซึ่งเชื่อมโยงกับผลการดำเนินการของบริษัท
และผลการดำเนินงานของผู้บริหารแต่ละท่าน
บริษัทไม่ได้มีการแต่งตั้งคณะอนุกรรมการกำหนดค่าตอบแทนแต่จะมีการนำเสนอต่อคณะกรรมการบริษัทเพื่อพิจารณาและอนุมัติขั้นสุดท้าย

  จำนวนค่าตอบแทนในปี 2545 : ในปี 2545 บริษัทได้จ่ายค่าตอบแทนต่าง ๆ ให้แก่

กรรมการ กรรมการบริหาร และผู้บริหาร มีรายละเอียดดังนี้

 ค่าตอบแทนที่เป็นตัวเงิน

กรรมการ

  ----------------- ------------ ------------------ ------------ --------------
  รายชื่อ             ปี 2544                          ปี 2545       

                    จำนวนราย     จำนวนเงินรวม(บาท)   จำนวนราย     จำนวนเงินรวม
                                                                 (บาท)

  เบี้ยประชุม          8            146,000            8            94,000

  โบนัส              -            -                  -            -

  ค่าตอบแทนกรรมการ   8            640,000            8            760,000

  รวม               8            786,000            8            854,000
  ----------------- ------------ ------------------ ------------ --------------

กรรมการบริหารและผู้บริหาร

  ----------------- ------------ ------------------ ------------ --------------
                    ปี 2544                          ปี 2545       

                    จำนวนราย     จำนวนเงินรวม(บาท)   จำนวนราย     จำนวนเงินรวม
                                                                 (บาท)

  เงินเดือน           34           20,996,800         36           23,637,600

  โบนัส              34           6,952,000          36           4,057,700

  ค่าตอบแทนอื่น        -            -                  -            -

  รวม               34           27,948,800         36           27,695,300
  ----------------- ------------ ------------------ ------------ --------------

11. การประชุมคณะกรรมการ

คณะกรรมการบริษัท มีการประชุมวาระปกติ จำนวน 4 ครั้ง ต่อปี เพื่อพิจารณางบการเงิน
และมีประชุมพิเศษเพิ่มเติมตามความจำเป็น
โดยจะมีการส่งหนังสือนัดประชุมพร้อมระเบียบวาระการประชุมล่วงหน้า 7 วัน ในปี 2545
คณะกรรมการบริษัทมีการประชุมตามวาระปกติจำนวน 4 ครั้ง และประชุมตามวาระพิเศษ จำนวน 3
ครั้ง รวมทั้งสิ้น 7 ครั้ง โดยการเข้าร่วมประชุมขอคณะกรรมการบริษัทแต่ละท่านสรุปได้ดังนี้

+-------------------------+------------+----------+---------+---------+
| รายชื่อ                   | วาระการ    | ก        |         |         |
|                         | ดำรงตำแหน่ง | ารเข้าประ |         |         |
|                         |            | ชุม/การปร |         |         |
|                         |            | ะชุมทั้งหมด |         |         |
|                         |            |          |         |         |
|                         |            | (ครั้ง)    |         |         |
+-------------------------+------------+----------+---------+---------+
|                         |            | การประช  | กา      | รวม     |
|                         |            | ุมวาระปกติ | รประชุมว |         |
|                         |            |          | าระพิเศษ |         |
+-------------------------+------------+----------+---------+---------+
| ดาโต๊ะ ตัน บุนปิน           | ทุกปีกรรมการ | 1/4      | 3/3     | 4/7     |
|                         | จำนวนหนึ่งใน |          |         |         |
| นายไพฑูรย์ ก่อเกียรติพิทักษ์    | สามหรือใกล้เ | 3/4      | 1/3     | 4/7     |
|                         | คียงจะต้องออ |          |         |         |
| นายกัมพล วัชระนิมิต         | กจากตำแหน่ง | 4/4      | 3/3     | 7/7     |
|                         |            |          |         |         |
| นายสมชาย ดีประเสริฐกุล     |            | 4/4      | 3/3     | 7/7     |
|                         |            |          |         |         |
| นายฉลอง อภิชาติโชติ        |            | 4/4      | 3/3     | 7/7     |
|                         |            |          |         |         |
| นายเซีย ซูยิน              |            | 3/4      | 2/3     | 5/7     |
|                         |            |          |         |         |
| นายบุลเดช วรพงศ์          |            | 3/4      | 3/3     | 6/7     |
|                         |            |          |         |         |
| นายวิจิตร ตั้งสินมั่นคง        |            | 3/4      | 3/3     | 7/7     |
+-------------------------+------------+----------+---------+---------+

ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมบริษัทพร้อมให้คณะกรรมการบริษัท
และผู้ที่เกี่ยวข้องตรวจสอบได้

12. คณะอนุกรรมการ

คณะกรรมการบริษัทได้แต่งตั้ง คณะอนุกรรมการ เพื่อช่วยในการกำกับดูแลกิจการของบริษัท ดังนี้

  คณะกรรมการตรวจสอบ แต่งตั้งเมื่อวันที่ 25 พฤศจิกายน 2542 มีวาระการดำรง

ตำแหน่งคราวละ 2 ปี ประกอบด้วยกรรมการ 3 ท่าน ทุกท่านเป็นกรรมการที่เป็นอิสระ
ดังมีรายชื่อดังต่อไปนี้

1. นายเซีย ซูยิน ประธานกรรมการตรวจสอบ กรรมการอิสระ

2. นายวิจิตร ตั้งสินมั่นคง กรรมการตรวจสอบ กรรมการอิสระ

3. นายบุลเดช วรพงศ์ กรรมการตรวจสอบ กรรมการอิสระ

4. นายสมชาย ดีประเสริฐกุล เลขานุการคณะกรรมการตรวจสอบ กรรมการ

ปี 2545 คณะกรรมการตรวจสอบ มีการประชุม 4 ครั้ง
พร้อมกับเสนอรายงานให้คณะกรรมการบริษัทพิจารณาโดยในปีที่ผ่านมาได้ดำเนินการในเรื่องต่าง ๆ
พอสรุปได้ดังนี้

1.
พิจารณาสอบทานรายงานทางการเงินของผู้สอบบัญชีโดยประชุมร่วมกับผู้จัดการฝ่ายบัญชีเป็นประจำ
เพื่อสอบถามรายละเอียดบางประเด็นก่อนนำเสนอต่อคณะกรรมการบริษัทเพื่อพิจารณาอีกครั้งหนึ่ง

  2. ประชุมพิจารณาเกี่ยวกับการแต่งตั้งและการกำหนดค่าตอบแทนของผู้สอบ

บัญชีของบริษัท พร้อมกับประสานงานกับผู้สอบบัญชีเกี่ยวกับผลการตรวจสอบ
ข้อคิดเห็และประเด็นที่ตรวจพบ และข้อเสนอแนะที่ควรจะปรับปรุงต่อไป

3.
ติดต่อประสานงานกับผู้ตรวจสอบภายในของบริษัทเกี่ยวกับประเด็นที่จะตรวจสอบและศึกษารายงานผลการตรวจสอบในด้านต่าง
ๆ พร้อมกับสอบถามถึงระบบการควบคุมภายในและการป้องกันและดูแลความเสี่ยงที่อาจจะเกิดขึ้น

4. ประชุมร่วมกับฝ่ายบริหารเพื่อชี้แจงสรุปประเด็นปัญหาที่พบจากรายงานต่าง ๆ

ที่ผู้ตรวจสอบภายในและผู้ตรวจสอบบัญชีของบริษัทได้รายงานไว้ พร้อมกับหาแนวทางในการป้องกัน
และเสนอแนะแก่ฝ่ายบริหารให้เพิ่มความระมัดระวังมากขึ้น

  บริษัทยังไม่มีอนุกรรมการกำหนดค่าตอบแทน แต่มีขั้นตอนการพิจารณาค่าตอบ

แทนที่เหมาะสมโดยใช้ข้อมูลค่าตอบแทนของบริษัทในอุตสาหกรรมเดียวกัน และมีขนาดใกล้เคียงกัน
รวมทั้งผลประกอบการของบริษัทประกอบการพิจารณา
ก่อนนำเสนอต่อที่ประชุมคณะกรรมการบริษัทเพื่อพิจารณา

  13. ระบบการควบคุมและการตรวจสอบภายใน

คณะกรรมการมุ่งมั่นที่จะรักษาทั้งระบบการควบคุมภายในที่ดีและการบริหารความเสี่ยงที่มีประสิทธิภาพ
ตลอดทั้งกระบวนการจัดการ เพื่อที่จะปกป้องพนักงาน สิ่งแวดล้อม ทรัพย์สิน ตลาด รายได้ ชื่อเสียง
และ มูลค่าของผู้ถือหุ้น มีกระบวนการที่ต่อเนื่องในการระบุ การประเมินผล
และการจัดการความเสี่ยงทางการค้าและการเงิน เช่น
การปฏิบัติตามกฎหมายที่เกี่ยวข้องและกฎระเบียบต่าง ๆ

ระบบการควบคุมภายในของกลุ่มได้จัดทำขึ้นไม่ใช่เพื่อที่จะกำจัดความเสี่ยงโดยสิ้นเชิง
แต่เป็นการลดให้เกิดความเสี่ยงน้อยลงเพื่อความสำเร็จตามเป้าหมาย ดังนั้น
ระบบควบคุมภายในจึงไม่ได้เป็นเครื่องรับประกันความเสี่ยงทั้งหมด
แต่มีความน่าเชื่อถือในการควบคุมระดับหนึ่งต่อความผิดพลาดในสาระสำคัญ การคดโกง
หรือความเสียหายที่อาจเกิดขึ้น ความมีประสิทธิภาพของระบบควบคุมภายใน
สามารถเปลี่ยนแปลงไปตามเวลา และสภาวะแวดล้อม ดังนั้น
รูปลักษณ์ที่สำคัญของโครงร่างของระบบควบคุมภายในของกลุ่มมีดังนี้:

- ประมาณการค่าใช้จ่ายประจำปีจะถูกเตรียมและนำมาใช้โดยคณะกรรมการเพื่อช่วยในการ

ตรวจสอบผลงานทางการเงินของกลุ่ม คณะกรรมการวิเคราะห์และตรวจสอบความสำเร็จผล

การดำเนินงานของกลุ่มของทุกหน่วยธุรกิจเป็นรายไตรมาส

  - กลุ่มมีนโยบายในการใช้วงเงิน และอำนาจอนุมัติสำหรับรายได้และรายจ่ายด้วยอำนาจขั้นต่ำที่

  เหมาะสม

  - การประชุมของหัวหน้าฝ่ายโดยมีกรรมการผู้จัดการเป็นประธาน จะถูกจัดขึ้นทุกเดือนเพื่อ

  วิเคราะห์เรื่อง การบริหาร การเงินและปัญหาหลัก ๆ ของการจัดการ

- คณะกรรมการตรวจสอบ
ซึ่งได้รับความช่วยเหลือจากฝ่ายตรวจสอบบัญชีภายในที่เกี่ยวข้องของบริษัท จะ
ตรวจสอบเพื่อให้คณะกรรมการบริษัทมีความมั่นใจเกี่ยวกับประสิทธิภาพของระบบควบคุมภายใน
ฝ่ายตรวจสอบบัญชีภายในมีความเป็นอิสระที่จะตรวจทานกระบวนการควบคุมซึ่งดำเนินการโดยฝ่ายจัดการ
และรายงานถึงคณะกรรมการตรวจสอบอย่างสม่ำเสมอ

- มีการเยี่ยมเยียนหน่วยงานจัดการโดยคณะกรรมการและฝ่ายจัดการอาวุโส

- ข้อมูลที่สำคัญๆจะถูกส่งให้ผู้บริหารอย่างสม่ำเสมอ
ซึ่งครอบคลุมไปถึงผลงานทางการเงินและแนวทางที่สำคัญในทางธุรกิจหลัก ๆ เช่น
การใช้ทรัพยากรบุคคลของบริษัท และการหมุนเวียนของเงินสด

การบริหารความเสี่ยง

คณะกรรมการตระหนักดีว่าบริษัทยังสามารถทำกำไรอย่างต่อเนื่องและประสบความสำเร็จด้วยความสามารถในการบริหารความเสี่ยงอย่างมีประสิทธิภาพ
นอกจากนี้ยังมีการสนับสนุนให้มีวัฒนธรรมในการจัดการบริหารความเสี่ยงในเชิงรุกในบริษัทอย่างต่อเนื่อง

ขณะที่คณะกรรมการเป็นผู้รับผิดชอบในการบริหารความเสี่ยง
คณะกรรมการตรวจสอบก็ได้ร่วมในการประชุมปรึกษาหารือถึงประสิทธิภาพของระบบการบริหารความเสี่ยงของกลุ่ม

กลุ่มของบริษัทพยายามที่จะลดความเสี่ยงในการผลิตและการบริหารโดยใช้ระบบของการควบคุมภายในให้มากที่สุด
เพื่อที่จะจัดตั้งระบบและวิธีการที่จะตรวจสอบกระบวนการทางธุรกิจ ซึ่งคงไว้ในวิธีการหลักๆ
และอีกทั้งให้ความสนใจอย่างต่อเนื่องในจริยธรรมของแต่ละคน ในระบบการบริหารงานประจำวัน
แผนกจะรับรองว่า นโยบายการบริหารความเสี่ยงได้นำไปใช้ในทุกส่วนงาน
ระบบการบริหารความเสี่ยงและกรอบของการทำงานจะถูกวิเคราะห์และชัดเจนเพื่อตามให้ทันกับวิธีการปฎิบัติและการกำกับดูแลในอุตสาหกรรม

คณะกรรมการตรวจสอบและฝ่ายตรวจสอบภายในบริษัทที่เกี่ยวข้องได้แสดงบทบาทที่สำคัญในการบริหารความเสี่ยง
ฝ่ายตรวจสอบภายในจะประมวลผลการควบคุมภายในของทุกฝ่ายและความถูกต้องตามนโยบายและวิธีการที่กำหนดขึ้นจากการตรวจสอบเป็นระยะๆ

  14. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและสารสนเทศทางการเงินที่ปรากฎในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ และใช้ดุลยพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประ

สิทธิผล เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพื่อให้ทราบจุดอ่อนเพื่อป้องกันไม่ให้เกิดการทุจริต
หรือการดำเนินการที่ผิดปกติอย่างมีสาระสำคัญ

  15. ความสัมพันธ์กับผู้ลงทุน

คณะกรรมการบริษัทตระหนักดีว่าข้อมูลของบริษัททั้งหมด ล้วนมีผลต่อกระบวนการตัดสินใจของผู้ลงทุน
ผู้มีส่วนได้ส่วนเสีย จึงเน้นดำเนินการในเรื่องที่เกี่ยวกับการเปิดเผยข้อมูลให้ถูกต้อง
ครบถ้วนโปร่งใส ตรงต่อความเป็นจริง เชื่อถือได้ สม่ำเสมอและทันเวลา
โดยได้ให้ความสำคัญและยืดถือปฏิบัติมาโดยตลอด ในส่วนของงานด้านผู้ลงทุนสัมพันธ์
บริษัทยังไม่ได้จัดตั้งหน่วยงานขึ้นเฉพาะ โดยผู้ลงทุนสามารถติดต่อขอทราบข้อมูลบริษัทได้ที่
โทร.(074) 212330-7 หรือ ที่ E-mail address : info@tropical.co.th

Internet :http://www.tropical.co.th